<classify> Kipa mkongwe na mahiri hapa nchini kwa sasa Juma Kaseja kwa mara ya kwanza baada ya miaka sita amerejeshwa kwenye kikosi cha timu ya taifa ya Tanzania kwa ajili ya mchezo wa kuwania tiketi ya kufuzu kucheza fainali za Ubingwa wa Mataifa ya Afrika kwa wachezaji wa ndani CHAN dhidi ya Kenya Julai 27. Taifa Stars ambao watakuwa wenyeji Harambee Stars watawakaribisha wageni wao hapa Julai 27 katika mchezo wa kwanza Raundi ya kwanza ya mchujo wa kuwania fainali za CHAN 2020, michuano inayoshusisha wachezaji wanaocheza ligi za nchini mwao pekee kabla ya timu hizo kurudiana Agosti 2 mjini Nairobi. Ujio wa Kaseja unatokana na uwepo wa kocha, Mrundi Etienne Ndayiragijje ambaye amewahi kumfundisha akiwa KMC kabla ya kuhamia Azam takriban miezi miwili iliyopita. Mara ya mwisho Juma Kaseja kuichezea Stars ilikuwa Septemba 7, 2013 katika kipigo cha 2-0 dhidi ya Gambia, kufuzu Kombe la Dunia 2014, ambapo kikosi cha Taifa Stars kiliundwa na wachezaji hawa; Juma Kaseja, Vincent Barnabas, Erasto NyoniDavid Luhende, Nadir Haroub Cannavaro, Haruna Chanongo, Frank Domayo, Amri Kiemba, Hamis Mcha VialiJuma Luizio, Mrisho Ngassa, Simon Msuva, Henry Joseph Shindika AKIBASaid Dilunga, Jonas Gerald Mkude, Ali Mustafa, Mwadini Ally, David Mwantika. Ndayiragije ambaye ni kaimu kocha mkuu wa Stars amepewa mikoba hiyo baada ya kuondolewa kwa Mnigeria, Emanuel Amunike na jana ametaja kikosi cha wachezaji 26 kwa ajili ya mchezo huo, akimjumuisha kipa wa klabu yake, Kaseja. Wachezaji walioitwa ni pamoja na makipa; Aishi Manula Simba SC, Juma Kaseja KMC na Metacha Mnata Yanga SC.Mabeki; Paul Godfrey Yanga SC, Boniphace Maganga KMC, Gardiel Michael Simba SC, Paul Ngalema Namungo FC, David Mwantika Azam FC, Iddi Mobi Polisi Tanzania, Kelvin Yondan Yanga SC. Viungo ni Erasto Nyoni Simba SC, Jonas Mkude Simba SC, Abdulaziz Makame Yanga SC, Mudathir Yahya Azam FC, Ibrahim Ajibu Simba SC, Salum Abubakar Sure Boy Azam FC, Masoud Abdallah Cabaye Azam FC, Feisal Salum Yanga SC, Frank Domayo Azam FC, Hassan Dilunga Simba SC na Iddi Suleiman Nado Azam FC. Washambuliaji ni John Bocco Simba SC, Ayoub Lyanga Coastal Union, Kelvin John Serengeti Boys, Salim Aiyee KMC na Shaaban Iddi Chilunda Azam FC. Kikosi cha Taifa Stars inayodhaminiwa na Serengeti Breweries Limited SBL kitaingia kambini Julai 21 mjini Dar es Salaam, yaani wiki moja kabla ya mchezo wa kwanza. Pamoja na Kocha Mkuu Ndayiragijje, Wasaidizi ni Juma Mgunda wa Coastal Union, Suleiman Matola wa Polisi Tanzania na Meneja, Nadir Haroub Cannavaro wa Yanga SC.  <topic>: michezo 